
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 608 

26 Απριλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ωρών λειτουργίας και βαθμού έντασης 
των μεγαφωνικών εγκαταστάσεων, των εκλογικών 
κέντρων κ.λπ. των κομμάτων και των συνασπισμών 
συνεργαζομένων κομμάτων κατά την προεκλογική 
περίοδο των εκλογών για την ανάδειξη των μελών 
του Ευρωπαϊκού Κοινοβουλίου και άλλων λεπτομε¬ 


ρειών . 1 

Έγκριση υπερωριακής εργασίας στα Πολιτικά Γρα¬ 
φεία της Γενικής Γραμματείας Εμπορίου του 

Υπουργείου Ανάπτυξης. 2 

Καθορισμός αρμοδιοτήτων Υφυπουργών του Υπουρ¬ 
γείου Εθνικής Παιδείας και Θρησκευμάτων. 3 


ΑΠΟΦΑΣΕΙ Σ 

Αριθ. 21665 ( 1 ) 

Καθορισμός ωρών λειτουργίας και βαθμού έντασης των 
μεγαφωνικών εγκαταστάσεων, των εκλογικών κέ¬ 
ντρων κ.λπ. των κομμάτων και των συνασπισμών συ- 
νεργαζομένων κομμάτων κατά την προεκλογική πε¬ 
ρίοδο των εκλογών για την ανάδειξη των μελών του Ευ¬ 
ρωπαϊκού Κοινοβουλίου και άλλων λεπτομερειών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις των άρθρων 46 παρ. 2 και 48 παρ. 2 του 
Π.Δ. 351/2003 «Κωδικοποίηση σ’ ενιαίο κείμενο των δια¬ 
τάξεων της νομοθεσίας για την εκλογή βουλευτών» (ΦΕΚ 
316 Α'). 

2. Την ανάγκη καθορισμού των ωρών λειτουργίας και 
του βαθμού έντασης των μεγαφωνικών εγκαταστάσεων 
των εκλογικών κέντρων των κομμάτων και των συνασπι¬ 
σμών συνεργαζομένων κομμάτων, κατά την προεκλογική 
περίοδο των εκλογών για την ανάδειξη των Ελλήνων με¬ 
λών του Ευρωπαϊκού Κοινοβουλίου καθώς και άλλων λε¬ 


πτομερειών, απαραίτητων για την εφαρμογή των παρα¬ 
πάνω διατάξεων, αποφασίζουμε: 

Καθορίζουμε τις ώρες λειτουργίας και το βαθμό έντα¬ 
σης των μεγαφωνικών εγκαταστάσεων των εκλογικών κέ¬ 
ντρων, των γραφείων και των οχημάτωντων κομμάτων και 
των συνασπισμών συνεργαζομένων κομμάτων, κατά την 
προεκλογική περίοδο των εκλογών για την ανάδειξη των 
μελών του Ευρωπαϊκού Κοινοβουλίου καθώς και κάθε άλ¬ 
λη σχετική λεπτομέρεια, ως ακολούθως: 

1. Χρήση μεγαφωνικών εγκαταστάσεων από τα εκλογι¬ 
κά κέντρα, γραφεία και οχήματα των κομμάτων και των 
συνασπισμών συνεργαζομένων κομμάτων επιτρέπεται 
μόνο μία ημέρα πριν από τις προγραμματισμένες κεντρι¬ 
κές ή τοπικές συγκεντρώσεις και τις παρακάτω ώρες: 

α) Από 19.00 - 22.00 την προηγούμενη από τη συγκέ¬ 
ντρωση ημέρα. 

β) Από 11.00- 13.00 την ημέρα της συγκέντρωσης. 

γ) Μία (1) ώρα και τριάντα (30) λεπτά πριν την προγραμ¬ 
ματισμένη ώρα έναρξης της συγκέντρωσης και 

δ) Δέκα πέντε (15) λεπτά της ώρας μετά απάτη λήξη της 
συγκέντρωσης. 

2. Τις παραπάνω ώρες, επιτρέπεται η εκφώνηση μόνο 
συνθημάτων. Κατ’ εξαίρεση επιτρέπεται η μετάδοση μου¬ 
σικών υποκρούσεων και ασμάτων στις περιπτώσεις (γ) και 
(δ) της προηγουμένης παραγράφου. 

3. Απαγορεύεται η χρήση μεγαφωνικών εγκαταστάσεων 
κάθε μορφής σε περίπτερα ή άλλες κατασκευές, καθώς 
και σε τροχόσπιτα που θα τοποθετηθούν από τα κόμματα 
ή τους συνασπισμούς συνεργαζομένων κομμάτων, σε χώ¬ 
ρους που θα παραχωρηθούν σ’ αυτούς από τους δήμους 
και τις κοινότητες, έστω και αν σε κάποιο από αυτά χορη¬ 
γηθεί άδεια ίδρυσης και λειτουργίας εκλογικού κέντρου. 

4. Απαγορεύεται απολύτως, η χρήση μεγαφωνικών 
εγκαταστάσεων, εκλογικών κέντρων, γραφείων και οχη¬ 
μάτων, εφόσον γειτνιάζουν με νοσηλευτικά ιδρύματα και 
σχολεία. 

5. Ο βαθμός της έντασης των μεγαφωνικών εγκαταστά¬ 
σεων δεν θα πρέπει να υπερβαίνει τα 70 Ο.Β. στην πηγή 
εκπομπής. 

6. Απαγορεύεται εντελώς η χρήση μεγαφωνικών εγκα¬ 
ταστάσεων κάθε μορφής από εκλογικά κέντρα, γραφεία 
και οχήματα των κομμάτων ή των συνασπισμών συνεργα- 
ζομένων κομμάτων κατά την παραμονή καιτηνημέρατων 
εκλογών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΑΠΟΚΕΝΤΡΩΣΗΣ ΔΗΜΟΣΙΑΣ ΤΑΞΗΣ 

Π. ΠΑΥΛΟΠΟΥΛΟΣ Γ. ΒΟΥΛΓΑΡΑΚΗΣ 

-♦- 

Αριθ. Β2-916 (2) 

Έγκριση υπερωριακής εργασίας στα Πολιτικά Γ ραφεία 
της Γενικής Γραμματείας Εμπορίου του Υπουργείου 
Ανάπτυξης. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 16του Ν. 3205/31.12.2003 
«Μισθολογικές ρυθμίσεις λειτουργών και υπαλλήλωντου 
Δημοσίου, Ν.Π.Δ.Δ. καιΟ.Τ.Α.». 

2. Τις διατάξεις του άρθρου 30 του Ν. 1558/1985 «Κυ¬ 
βέρνηση και Κυβερνητικά Όργανα». 

3. Τις διατάξεις της ΠΥΣ 88/8.8.1985 (ΦΕΚ 142/Α/1985) 
όπως τροποποιήθηκε και ισχύει με την ΠΥΣ 33/30.5.1997 
(ΦΕΚ 109/Α/1997) όμοια. 

4. Τις διατάξεις του άρθρου 33 του Ν. 2190/94 «Σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων Διοίκησης». 

5. Το Π.Δ. 27/1996 (ΦΕΚ 19/Α/1.2.1996) «Συγχώνευση 
των Υπουργείων Βιομηχανίας, Ενέργειας και Τεχνολογίας, 
Εμπορίου και Τουρισμού, στο Υπουργείο Ανάπτυξης». 

6. Το Π.Δ. 59/1996 «Σύσταση Γενικής Γραμματείας 
Εμπορίου στο Υπουργείο Ανάπτυξης και καθορισμός των 
αρμοδιοτήτων της» (ΦΕΚ 51/Α/1996). 

7. Την αρ. πρωτ. 2/4554/0022/27.1.2004 κοινή υπουρ¬ 
γική απόφαση σχετικά με καθιέρωση υπερωριακής ερ¬ 
γασίας υπαλλήλων αποσπασμένων στα Πολιτικά Γρα¬ 
φεία. 

8. Την αρ. πρωτ. 2/8098/0022/9.2.2004 απόφαση σχετι¬ 
κά με αποδοχές μετακλητών, ειδικών συμβούλων και συ¬ 
νεργατών των Πολιτικών Γ ραφείων μελών της Κυβέρνη¬ 
σης και Υφυπουργών. 

9. Την αρ. πρωτ. Δ15/Α/Φ19/οικ. 4889/24.3.2004 «Ανά¬ 
θεση αρμοδιοτήτων στους Υφυπουργούς Ανάπτυξης Γε- 
ώργιο Σαγκαλούδη και Ιωάννη Παπαθανασίου». 

10. Το γεγονός ότι η προκύπτουσα δαπάνη ύψους 
72.000 ευρώ περίπου, δεν υπερβαίνει κατά μήνα το 1/12 
της εγγεγραμμένης στον Προϋπολογισμό πίστωσης του 
ΚΑΕ 0511 του φορέα 35/140. 

11. Τις ανάγκες των Πολιτικών Γραφείων Υπουργού, 
Υφυπουργού και Γενικού Γραμματέα Εμπορίου, αποφα¬ 
σίζουμε: 

Εγκρίνουμε να εργάζονται εκτός ωρών εργασίας οι δια¬ 
τιθέμενοι στα Πολιτικά Γ ραφεία της Γ ενικής Γ ραμματείας 
Εμπορίου του Υπουργείου Ανάπτυξης, οσάκις παρίσταται 
ανάγκη, από 15ης απογευματινής μέχρι 22ας βραδινής, 
μέχρι εξήντα (60) ώρες το ανώτερο το μήνα για κάθε 
υπάλληλο, για το χρονικό διάστημα από 15.3.2004 έως 
31.12.2004 ως εξής: 

• στο Γ ραφείο Υπουργού μέχρι εννέα (9) άτομα 

• στο Γ ραφείο Υφυπουργού μέχρι επτά (7) άτομα 


• στο Γ ραφείο Γ ενικού Γ ραμματέα Εμπορίου μέχρι πέ¬ 
ντε (5) άτομα. 

Η συγκρότηση του συνεργείου υπερωριακής απασχό¬ 
λησης θα διενεργείται με πράξη του Διευθυντή του Πολι¬ 
τικού Γ ραφείου ή του Γ ενικού Γ ραμματέα, ενώ επίσης με 
πράξη στο τέλος κάθε μήνα θα βεβαιώνεται η πραγματο¬ 
ποίηση των ωρών της υπερωριακής εργασίας. 

Οι καταστάσεις πληρωμής θα συντάσσονται από τη 
Δ/νση Οικονομικού Τμήμα Γ μετά από τη Συγκρότηση Συ¬ 
νεργείου και τη σχετική Βεβαίωση των Διευθυντών των 
Πολιτικών Γ ραφείων μετά ονόματα των απασχοληθέντων 
υπερωριακά και τις ώρες εργασίας που πραγματοποιούν 
κάθε μήνα. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 2004 

Ο ΥΠΟΥΡΓΟΣ 

ΔΗ Μ. ΣΙ ΟΥΦ ΑΣ 
-♦- 

Αριθ. 37876/ΣΤ5 (3) 

Καθορισμός αρμοδιοτήτων Υφυπουργών του Υπουργείου 
Εθνικής Παιδείας και Θρησκευμάτων. 

Ο ΠΡΩΘΥΠΟΥΡΓΟΣ 
ΚΑΙ Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Των άρθρων 81 και 83παρ. 2 του Συντάγματος. 

2. Των άρθρων 16 παρ. 5, 22 παρ. 2 και 24 παρ. 3 περ. η' 
του Ν. 1558/1985 «Κυβέρνηση και Κυβερνητικά όργανα» 
(ΦΕΚΑΊ37). 

3. Του Π.Δ. 147/1976 «Περίτου Οργανισμού της Κεντρι¬ 
κής Υπηρεσίαςτου Υπουργείου Εθνικής Παιδείας και Θρη¬ 
σκευμάτων» (ΦΕΚΑ'56) όπως τροποποιήθηκε και ισχύει. 

4. Του άρθρου 27 του Ν. 2081/1992 (ΦΕΚΑΊ54), με το 
οποίο προστέθηκε άρθρο 29 Α στο Ν. 1558/1985, όπως 
τροποποιήθηκε με το άρθρο 1 παρ. 2α του Ν. 2469/1997 
(ΦΕΚ Α' 38). 

5. Του Π.Δ. 121/2004 «Διορισμός Υπουργών και Υφυ¬ 
πουργών» (ΦΕΚ Α' 84). 

6. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Άρθρο 1 

Στην αποκλειστική αρμοδιότητα της Υπουργού Εθνικής 
Παιδείας και Θρησκευμάτων παραμένουν τα θέματα που 
αναφέρονται: 

1. Στον ειδικότερο καθορισμό της γενικής πολιτικής του 
Υπουργείου στο πλαίσιο της Κυβερνητικής Πολιτικής, 
στον στρατηγικό σχεδίασμά, στον συντονισμό και την 
εφαρμογή της πολιτικής αυτής και στην εποπτεία της 
εφαρμογής της από τις Υπηρεσίες του ΥΠ.Ε.Π.Θ. 

2. Στην απόφαση για διακίνηση οποιουδήποτε ποσού 
μέσω των Ειδικών Λογαριασμών αρμοδιότητας ΥΠ. Ε. Π. Θ. 

3. Στη νομοθετική πρωτοβουλία και τις άλλες κοινοβου¬ 
λευτικές αρμοδιότητες. 

4. Στη Διεύθυνση Παιδείας Ομογενών και Διαπολιτισμι- 
κής Εκπαίδευσης του Ενιαίου Διοικητικού Τομέα Θεμά- 

των Εκπαιδευτικού Σχεδιασμού Εκπαίδευσης Ελληνοπαί- 
δων Εξωτερικού, Διαπολιτισμικής Εκπαίδευσης και Απο¬ 
κέντρωσης. 

5. Στη Διεύθυνση Ξένων και Μειονοτικών Σχολείων του 
Ενιαίου Διοικητικού Τομέα Θεμάτων Εκπαιδευτικού Σχε- 
διασμού Εκπαίδευσης Ελληνοπαίδων Εξωτερικού, Δια- 
πολιτισμικής Εκπαίδευσης και Αποκέντρωσης. 

6. Στη Διεύθυνση Ευρωπαϊκής Ένωσης του Ενιαίου Δι¬ 
οικητικού Τομέα Θεμάτων Ευρωπαϊκής Ένωσης και Κοι¬ 
νοτικού Πλαισίου Στήριξης. 

7. Στην Ειδική Υπηρεσία Διαχείρισης του Επιχειρησια¬ 
κού Προγράμματος «Εκπαίδευση και Αρχική Επαγγελμα¬ 
τική Κατάρτιση» του Ενιαίου Διοικητικού Τομέα Θεμάτων 
Ευρωπαϊκής Ένωσης και Κοινοτικού Πλαισίου Στήριξης. 

8. Στην Ειδική Υπηρεσία Εφαρμογής Προγραμμάτων 
του Κοινοτικού Πλαισίου Στήριξης. 

9. Στη Διεύθυνση Βιβλιοθηκών και Γενικών Αρχείων του 
Ενιαίου Διοικητικού Τομέα Θεμάτων Εποπτικών Μέσων 
Διδασκαλίας, Εκπαιδευτικής Ραδιοτηλεόρασης, Βιβλιο¬ 
θηκών και Ιστορικών Αρχείων. 

10. Στη Διεύθυνση Εκπαιδευτικής Ραδιοτηλεόρασης 
του Ενιαίου Διοικητικού Τομέα Θεμάτων Εποπτικών Μέ¬ 
σων Διδασκαλίας, Εκπαιδευτικής Ραδιοτηλεόρασης, Βι¬ 
βλιοθηκών και Ιστορικών Αρχείων. 

11. Στη Διεύθυνση Διοικητικού Κεντρικής Υπηρεσίας 
της Γ ενικής Διεύθυνσης Διοικητικής και Οικονομικής Υπο¬ 
στήριξης. 

12. Στη Διεύθυνση Οικονομικών Υποθέσεωντης Γ ενικής 
Διεύθυνσης Διοικητικής και Οικονομικής Υποστήριξης. 

13. Στη Διεύθυνση Οργάνωσης και Απλούστευσης Δια¬ 
δικασιών της Γ ενικής Διεύθυνσης Διοικητικής και Οικονο¬ 
μικής Υποστήριξης. 

14. Στη Διεύθυνση Λειτουργικής Ανάπτυξης Πληροφο¬ 
ριακών Συστημάτων της Γ ενικής Διεύθυνσης Διοικητικής 
και Οικονομικής Υποστήριξης. 

15. Στη Διεύθυνση Εκπαίδευσης της Γενικής Διεύθυν¬ 
σης Διοικητικής και Οικονομικής Υποστήριξης. 

16. Στη Διεύθυνση Λειτουργικών Υποδομών Πληροφο¬ 
ρικής και Νέων Τεχνολογιών της Γ ενικής Διεύθυνσης Δι¬ 
οικητικής και Οικονομικής Υποστήριξης. 

17. Στη Διεύθυνση Εφαρμογής Εκπαιδευτικών Σχεδίων 
της Γενικής Διεύθυνσης Προγραμματισμού. 

18. Στη Διεύθυνση Προγραμματισμού και Επιχειρησια¬ 
κών Ερευνών της Γενικής Διεύθυνσης Προγραμματι¬ 
σμού. 

19. Στη Διεύθυνση Διεθνών Εκπαιδευτικών Σχέσεωντης 
Γ ενικής Διεύθυνσης Διεθνών Εκπαιδευτικών Σχέσεων. 

20. Στη Διεύθυνση Πιστοποίησης της Γνώσης Ξένων 
Γλωσσών της Γενικής Διεύθυνσης Διεθνών Εκπαιδευτι¬ 
κών Σχέσεων. 

21. Στη Διεύθυνση Πολιτικής Σχεδίασης Έκτακτης Ανά¬ 
γκης. 

22. Στη Διεύθυνση Ιδιωτικής Εκπαίδευσης. 

23. Στη Διεύθυνση Προσωπικού Ετέρων Κλάδων Δημό¬ 
σιας Γ ενικής Εκπαίδευσης πλην Δημοτικής και Μέσης. 

24. Στη Διεύθυνση Εφαρμογής Προγραμμάτων Σχολών 
Εκπαίδευσης Διδακτικού Προσωπικού. 

25. Στη Διεύθυνση Επιθεώρησης. 

26. Στη Διεύθυνση Διοικητικής και Οικονομικής Στήρι¬ 
ξης του Παιδαγωγικού Ινστιτούτου. 

27. Στη Διεύθυνση Οργάνωσης και Διεξαγωγής Εξετά¬ 
σεων. 

28. Στο Ανεξάρτητο Τμήμα Κοινοβουλευτικού Ελέγχου. 


29. Στο Γ ραφείο Επικοινωνίας και Πληροφόρησης Πο¬ 
λιτών. 

30. Στο Γ ραφείο Τύπου και Δημοσίων Σχέσεων. 

31. Στο Γ ραφείο Κοινωνίας της Πληροφορίας. 

32. Στο Γ ραφείο Δικτυακής Εκπαιδευτικής Πύλης. 

33. Στην εποπτεία όλων των οργανισμών και φορέων 
που ανήκουν στην αρμοδιότητα ή συναρμοδιότητα του 
ΥΠ.Ε.Π.Θ. 

34. Στη σύναψη συμβάσεωνγιατις οποίες απαιτείται νο¬ 
μοθετική κύρωση. 

35. Στην αποδοχή γνωμοδοτήσεων του Γ ραφείου Νομι¬ 
κού Συμβούλου του Κράτους στο ΥΠ.Ε.Π.Θ. ή των γνω¬ 
μοδοτήσεων των Τμημάτων ή της Ολομέλειας του Νομι¬ 
κού Συμβουλίου του Κράτους. 

36. Σε όσες άλλες αρμοδιότητες δεν ανατίθενται στους 
Υφυπουργούς Εθνικής Παιδείας και Θρησκευμάτων με 
την παρούσα απόφαση. 

Άρθρο 2 

Στον Υφυπουργό Εθνικής Παιδείας και Θρησκευμάτων 
Σπυρίδωνα Ταλιαδούρο αναθέτουμε την άσκηση αρμο¬ 
διοτήτων που αφορούν: 

1. Στη Διεύθυνση Μελετών, Στατιστικής και Οργάνωσης 
Ανώτατης Εκπαίδευσης του Ενιαίου Διοικητικού Τομέα 
Πανεπιστημιακής Εκπαίδευσης. 

2. Στη Διεύθυνση Προσωπικού Ανώτατης Εκπαίδευσης 
του Ενιαίου Διοικητικού Τομέα Πανεπιστημιακής Εκπαί¬ 
δευσης. 

3. Στη Διεύθυνση Σπουδών και Φοιτητικής Μέριμνας 
Ανώτατης Εκπαίδευσης του Ενιαίου Διοικητικού Τομέα 
Πανεπιστημιακής Εκπαίδευσης. 

4. Στη Διεύθυνση Μεταπτυχιακών Σπουδών και Έρευ¬ 
νας του Ενιαίου Διοικητικού Τομέα Πανεπιστημιακής Εκ¬ 
παίδευσης. 

5. Στο Ανεξάρτητο Τμήμα Διαπανεπιστημιακών Σχέσε¬ 
ων του Ενιαίου Διοικητικού Τομέα Πανεπιστημιακής Εκ¬ 
παίδευσης. 

6. Στη Διεύθυνση Τεχνολογικού Τομέα Ανώτατης Εκ¬ 
παίδευσης του Διοικητικού Τομέα Τεχνολογικού Τομέα 
Ανωτάτης Εκπαίδευσης. 

7. Στη Διεύθυνση Θεμάτων Σπουδάζουσας Νεότητας 
και Εξωσχολικών Οργανώσεων. 

8. Στη Γραμματεία του Ινστιτούτου Τεχνολογικής Εκ¬ 
παίδευσης. 

Οι αρμοδιότητες που ανατίθενται στον Υφυπουργό 
Εθνικής Παιδείας και Θρησκευμάτων Σπυρίδωνα Ταλια¬ 
δούρο ασκούνται παράλληλα και από την Υπουργό Εθνι¬ 
κής Παιδείας και Θρησκευμάτων, εκτός από τις υπ’ 
αριθμ. 7 και 8, που ασκούνται αποκλειστικά από τον Υφυ¬ 
πουργό. 

Άρθρο 3 

1. Στις αρμοδιότητες, που ανατίθενται στον Υφυπουργό 
Εθνικής Παιδείας και Θρησκευμάτων Σπυρίδωνα Ταλια¬ 
δούρο με την απόφαση αυτή, περιλαμβάνονται και οι αρ¬ 
μοδιότητες Κοινοβουλευτικού Ελέγχου, οι αρμοδιότητες 
της πρότασης για την έκδοση κανονιστικών και ατομικών 
διαταγμάτων, της έκδοσης κανονιστικών και ατομικών 
αποφάσεων, καθώς και της συνυπογραφής διαταγμάτων 
και αποφάσεων, που ανάγονται σε αντικείμενα αρμοδιό¬ 
τητας των Υπηρεσιών του άρθρου 2 της παρούσας από¬ 
φασης και εκδίδονται από κοινού με άλλους Υπουργούς ή 
Υφυπουργούς. 

2. Οι κοινοβουλευτικές αρμοδιότητες του Υφυπουργού 
καθώς και αυτές που αναφέρονται σε κανονιστικές απο¬ 
φάσεις της προηγούμενης παραγράφου, μπορεί να 
ασκούνται και από την Υπουργό Εθνικής Παιδείας και 
θρησκευμάτων. 

Άρθρο 4 

Από τις προαναφερόμενες αρμοδιότητες του Υφυ¬ 
πουργού Σπυρίδωνος Ταλιαδούρου στα άρθρα 2 και 3 
της παρούσας απόφασης, εξαιρούνται και επιφυλάσσο¬ 
νται στην αποκλειστική αρμοδιότητα της Υπουργού Εθνι¬ 
κής Παιδείας και Θρησκευμάτων αυτές που αφορούν στα 
ακόλουθα θέματα: 

α) Το διορισμό, πρόσληψη, απόσπαση και μετάταξη του 
κάθε φύσης και σχέσης εργασίας προσωπικού των Υπη¬ 
ρεσιών και Ν.Π.Δ.Δ. αρμοδιότητας ΥΠ.Ε.Π.Θ. 

β) Τη συγκρότηση Υπηρεσιακών Συμβουλίων και Επι¬ 
τροπών. 

γ) Την κατανομή θέσεων προσωπικού κατά υπηρεσιακή 
μονάδα. 

δ) Τον ορισμό μελών των Διοικητικών Συμβουλίων όλων 
των εποπτευομένων από το ΥΠ.Ε.Π.Θ. Οργανισμών, 
ΝΠ.Δ.Δ. και αποκεντρωμένων Δημόσιων Υπηρεσιών. 

Άρθρο 5 

Στον Υφυπουργό Εθνικής Παιδείας και Θρησκευμάτων 
Γεώργιο Καλό αναθέτουμε την άσκηση αρμοδιοτήτων 
που αφορούν: 

1. Στη Διεύθυνση Σπουδών Πρωτοβάθμιας Εκπαίδευ¬ 
σης του Ενιαίου Διοικητικού Τομέα θεμάτων Σπουδών, 
Επιμόρφωσης και Καινοτομιών. 

2. Στη Διεύθυνση Σπουδών Δευτεροβάθμιας Εκπαίδευ¬ 
σης του Ενιαίου Διοικητικού Τομέα θεμάτων Σπουδών, 
Επιμόρφωσης και Καινοτομιών. 

3. Στη Διεύθυνση Συμβουλευτικού Επαγγελματικού 
Προσανατολισμού και Εκπαιδευτικών Δραστηριοτήτων 
του Ενιαίου Διοικητικού Τομέα Θεμάτων Σπουδών, Επι¬ 
μόρφωσης και Καινοτομιών. 

4. Στη Διεύθυνση Εκκλησιαστικής Διοίκησης της Γενι¬ 
κής Διεύθυνσης Θρησκευμάτων. 

5. Στη Διεύθυνση Εκκλησιαστικής Εκπαίδευσης και 
Θρησκευτικής Αγωγής της Γενικής Διεύθυνσης Θρη¬ 
σκευμάτων. 

6. Στη Διεύθυνση Ετερόδοξων και Ετεροθρήσκων της 
Γ ενικής Διεύθυνσης Θρησκευμάτων. 

7. Στη Διεύθυνση Προσωπικού Πρωτοβάθμιας Εκπαί¬ 
δευσης της Γενικής Διεύθυνσης Διοίκησης Πρωτοβάθ¬ 
μιας και Δευτεροβάθμιας Εκπαίδευσης. 

8. Στη Διεύθυνση Προσωπικού Δευτεροβάθμιας Εκπαί¬ 
δευσης της Γενικής Διεύθυνσης Διοίκησης Πρωτοβάθ¬ 
μιας και Δευτεροβάθμιας Εκπαίδευσης. 

9. Στη Διεύθυνση Διοικητικών Υποθέσεων Πρωτοβάθ¬ 
μιας και Δευτεροβάθμιας Εκπαίδευσης της Γ ενικής Διεύ¬ 
θυνσης Διοίκησης Πρωτοβάθμιας και Δευτεροβάθμιας 
Εκπαίδευσης. 


10. Στη Διεύθυνση Φυσικής Αγωγής της Γενικής Διεύ¬ 
θυνσης Σπουδών Πρωτοβάθμιας καιΔευτεροβάθμιας Εκ¬ 
παίδευσης. 

11. Στη Διεύθυνση Ειδικής Αγωγής της Γ ενικής Διεύ¬ 
θυνσης Σπουδών Πρωτοβάθμιας καιΔευτεροβάθμιας Εκ¬ 
παίδευσης. 

12. Στο Γ ραφείο Ολυμπιακής Παιδείας. 

Οι αρμοδιότητες που ανατίθενται στον Υφυπουργό 
Εθνικής Παιδείας και Θρησκευμάτων Γεώργιο Καλό 
ασκούνται παράλληλα και από την Υπουργό Εθνικής Παι¬ 
δείας και Θρησκευμάτων, εκτός από τις υπ’ αριθμ. 10 και 
12, που ασκούνται αποκλειστικά από τον Υφυπουργό. 

Άρθρο 6 

1. Στις αρμοδιότητες που ανατίθενται στον Υφυπουργό 
Εθνικής Παιδείας και Θρησκευμάτων Γ εώργιο Καλό με την 
απόφαση αυτή, περιλαμβάνονται και οι αρμοδιότητες Κοι¬ 
νοβουλευτικού Ελέγχου, οι αρμοδιότητες της πρότασης 
για την έκδοση κανονιστικών και ατομικών διαταγμάτων , 
της έκδοσης κανονιστικών και ατομικών αποφάσεων, κα¬ 
θώς και της συνυπογραφής διαταγμάτων και αποφάσεων, 
που ανάγονται σε αντικείμενα αρμοδιότητας των Υπηρε¬ 
σιών του άρθρου 5 της παρούσας απόφασης και εκδίδο- 
νται από κοινού με άλλους Υπουργούς ή Υφυπουργούς. 

2. Οι κοινοβουλευτικές αρμοδιότητες του Υφυπουργού 
καθώς και αυτές που αναφέρονται σε κανονιστικές απο¬ 
φάσεις της προηγούμενης παραγράφου, μπορεί να 
ασκούνται και από την Υπουργό Εθνικής Παιδείας και 
Θρησκευμάτων. 

Άρθρο 7 

Από τις προαναφερόμενες αρμοδιότητες του Υφυπουρ¬ 
γού Γεωργίου Καλού, στα άρθρα 5 και 6 της παρούσας από¬ 
φασης, εξαιρούνται και επιφυλάσσονται στην αποκλειστική 
αρμοδιότητα της Υπουργού Εθνικής Παιδείας και Θρη¬ 
σκευμάτων αυτές που αφορούν στα ακόλουθα θέματα. 

α) Το διορισμό, πρόσληψη, απόσπαση και μετάταξη του 
κάθε φύσης και σχέσης εργασίας προσωπικού των Υπη¬ 
ρεσιών και Ν.Π.Δ.Δ. αρμοδιότητας ΥΠ.Ε.Π.Θ. 

β) Τη συγκρότηση Υπηρεσιακών Συμβουλίων και Επι¬ 
τροπών. 

γ) Την κατανομή θέσεων προσωπικού κατά υπηρεσιακή 
μονάδα. 

δ) Τον ορισμό μελώντων Διοικητικών Συμβουλίων όλων 
των εποπτευομένων από το ΥΠ.Ε.Π.Θ. Οργανισμών, 
Ν.Π.Δ.Δ. και αποκεντρωμένων Δημοσίων Υπηρεσιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2004 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




